Эрьва колхозонтень 


водоем 


Партиянь ды правительствань 
меельсь решениятнень лангс от- 
вечазь, минек масторонь колхоз- 
никтнг эрьва чистэ невтить од 
почин. Ферганской ды лия ламо 
каналонь строямось содавикс весе 
минек народонтень, што весе’неть 
теезь покш роботатне направлен- 
нойть социалистической земледе- 
лиянть кепедеманзо кис, колхо- 


зонь общественной хозяйствань 


кепедеманть ды колхозниктнень 
зажиточностест, касоманть кис. 


Ней колхозниктне эсест инициа- 
тиваст коряс невтсть еще вейке 
замечательной почин. Воронеж- 
ской областень, Таловской райо- 
нонь, „Железнодорожник“ арте- 
лень колхозниктне весе минек 
колхозниктнень тердить ведень хо- 
зяйстванть вадрялгавтомо, чарько- 
певи, што главноесь ашти сеньсэ, 
штобу модантень максомс влага, 
штобу сон улевель продуктивной 
ды эрьва гектарось максоволь сэ- 
рей урожай. Истямо полезной ре- 
зультатнестэ вейкекс ашти ве- 
день хозяйствась. Ведесь эряви 
везде: паксЯнь ды эмежень вал- 
номс, скотинатнень туртов, ведь- 
гевень ды электростанциянь теема- 
сонть. 


Жизненной опытэсь невтизе ко- 
дамо покш лезэ максыть колхоз- 
ной водоемтне, плотинатне, зелт- 
нэ ды лисьматне. Тосо, косо теезь 
водцоемт ды зелт урожаесь кавксть- 
колмоксть седе сэрей. Самай секс 
минек икеле ашти покш задача, 
штобу минек республикасонок 
эрьва колхозонть улевель эсензэ 
водоемозо ды зелтозо. у 


„Железнодорожник“ артелень 
колхозниктнень призывест лангс 
Мордовиянь колхозниктне должны 
отвечамс тевсэ ды теньсэ покш 
инициатива эряви путомс комсо- 
мольской организациятненень ды 
васняяк, сынст руководительтне- 
нень. 


Можна невтемс зярыя примерт, 
зярдо ведесь ламо колхозтнэва по- 
хозяйски не используется. Вана 
„Од эрямо“ колхозонь, Кочкуров- 
ской райононь, косо В‘яс леесь 
чуди 7—8 километрань тарка, эр- 
секшны свал апак пекста, сестэ, ко- 
да колхозось пек нуждается ве- 
день аразьчиденть. Истямо жо по- 
ложениясь Семилей велень Круп- 


ская лемсэ колхозсонть, косо 
арась вейкеяк зелт. 
Зелтнэнень бесхозяйственной 


отношениясь ули Дубенской райо- 
нонь колхозтнэсэяк, тесэ Лада ве- 


ленть кунчкасо плотинась валявсь 
илсэ ды эрьва кодамо навозсо, 
колхозонь председателесь ды ком- 
сомольской руководительтне те 
важнейшей тевенть мезекскак а ло- 
вить. Истят колхозтнэде рес. 
публикасонть ламо. 

Эрьва колхозось можетды дол- 
жен кирдемс эсензэ водоем ды 
зелт. Весе колхозтнэсэ келейгав- 
томс социалистической соревно- 
ваниянть водоемтнень ды зелтнэнь 


образцововойстэ ды культурнойс- 
тэ кирдемаст кис, 


ар ра 


ленинэнь 

РофСР-нь ВЕРХОВНОЙ СОВЕТЭНЬ КОЛМОЦЕ СЕССИЯСЬ 


Маень 29-це ды 31-це читнестэ | доемтнень, 
Верховной Советэнь брудтнень строямонть кис. 


РСФСР-нь 
омбоце, колмоце ды нилеце засе- 


плотинатнень ды 


Стихсэ речь марто Сессиясонть 


даниятнесэ толковавсть 1940 иен- | выступил Лебедев-Кумач депута- 


тень РСФСР-нь государственной 
бюджетэсь ды 1939 иенть кис 
бюджетэнть топавтомадо отче- 
тось. 

Депутатнэ, коват выступали 
прениятнесэ, ве мельсэ шнызь 
Сессиянть ванкшномас максозь 
бюджетэнть, кона видестэ учиты- 
вает Российской Федерациянь на- 
родной хӧзяйстванть ды труди- 
цятнень культураст ды благосос- 
тоянияст седе тов развитиянь пот- 
ребностнень, 

Родионов депутатось пачтясь, 
што Горьковский областень Сал- 
ганской райононть бюджетэзэ 1935 
иень 700 тыща целковойтнень тар- 
кас касс» З миллионт целковойс 
те иестэнть. Меельсь 5 иетнень 
перть Салгансо строязь Советэнь 
Кудо, колхозникень кудо, элект- 
ростанция, баня, кинотеатра, зя- 
рыя жилой кудот. Аволь седе 
вишкине темпасо касы Дзержинск 
ошоськак, кона основан икелень 
Растяпино веленть таркасо. 

Колхозной инициативанть за- 
мечательной проявлениядо евт- 
несь Журавлев депутатось, Куй- 
бышевской областьсэ строяви Ку- 
тулукской оросительной систе- 
мась. Строительствасонть робо- 
тыть 12 тыща колхозник. 

Убедительной цифрасо иллюст- 
рировал культурной строительст- 
вань успехтнень РСФСР-нь прос- 
вещениянь народной комиссарось 
Потемкин ялгась. 1939 иень янва- 
рень васенце чинтень республика- 
сонть лововсть 109 тыща школа. 
Предстоящей учебной иестэнть 
сынст эйстэ кармить улеме 112 ты- 
ща 500. Наркомось пачтясь, што 
1939 иенть ушодовомантень рес- 
публикань школатнесэ тонавтнесть 
19.400 тыща ломань, 1940—41 то- 
навтнема’ иестэнть школатнесэ 
кармить улеме 21.400 тыща то- 
навтниця. Народной просвещенияс 
ассигнованиятне, конат аравтозь 
1940 иентень РСФСР-нь государ- 
ственной бюджетэнь проектсэнть, 
обеспечивают минек масторонь 
культурной строительстванть седе 
тов касоманзо. 

Аношин, Соколов, Измайлова, 
Моллаев, Мавлютова депутатнэ 
кортасть Российской Федерациявь 
местной бюджетнэнь касомадост, 
народной хозяйстванть ды труди- 
цятнень благосостоянияст под“- 
емдонть, 1939 иенть коряс 13 мил- 
лиондо ‘ламос касы Рязанской 
областенть бюджетэзэ. Татарской 
АССР-нть 20 иень существова- 
ниянзо перть сонзэ бюджетэзэ 
покшолгадсь 58 раз. Малав ниле 
раз кассь меельсь кото иетнень 
перть Чечено-Ингушской рес- 
публиканть бюджетэзэ. 1940 
иентень Башкирской АССР-ганть 
социально-культурной мероприяти- 
ятнес ассигнованиятне 63 раз седе 
покшт се суммадонть, конань 
ютавтызь сёке цельтнес икелень 
Уфимской губернянь земстватне 
1913 иестэ. 

Родин депутатось евтнизе, што 
Таловской райононь „Железнодо- 
рожник“ артеленть ушодксонзо 
коряс, Воронежской областень 
колхозниктне виевстэ келейгавтсть 


бороцямо колхозтнэсэ местной во- 

тось. Поэтэсь аравты вопрос го- 
сударственвой средстватнень кеме 
экономиядонть, пеедькшни тран- 
жиртнэнь, конат бесхозяйственна 
относятся народной трешникен- 
тень. 

РСФСР-нь торговлянь народной 
комиссарось Павлов ялгась ды 
РСФСР-нь местной промышлен- 
ностень народной комиссарось Ла- 
зарев ялгась кортасть крайтнень, 
областнень ды автономной респуб- 
ликатнень внутренней рессурсаст 
келей мобилизациянь необходи- 
мостеденть. 

Лазарев ялгась пачтясь, што 
правительствась кармавтызе мест- 
ной промышленностень наркома- 
тонть организовамс те иестэнть 
РСФСР-нь районтнэсэ местной 
промышленностень 963 од пред- 
приятия. 

РСФСР-нь здравоохранениянь 
народной комиссарось Третьяков 
ялгась яволявтни, што бюдже- 
тэнь проектсэнть предусматривае- 
мой ассигнованиятне обеспечи- 
вают келей мероприятиятнень за- 
болеваемостенть седе тов предуп- 
реждениянзо ды алкиньгавтоман- 
зо коряс ды трудицятнєнь меди: 
цинской обслуживаниянть качест- 
ванзо, вадрялгавтоманть коряс: 

Сессиясонть выступили истя жо 
РСФСР-нь Народной · Комиссарт- 
нэнь Советэнь председателенть 
заместителесь Пекшев ялгась, де- 
путатнэ Соболев, Канунников, 
Куприянов, Гекман, П. Тарасов, 
Т. Тарасов, Попков, Памфилов, 
Староторжский, Казырьков, Ре- 
вонко, Абрамов ды РСФСР-нь 
текстильной промышленностень 
народной комиссарось Микин ял- 
гась. Маень 31-це чистэ чокшне 
1940 иентень РСФСР-нь государ- 
ственной бюджеттэнть докладонть 
коряс прениятне прядовсть. 


ж ж 

Июнень 1-це чистэ Кремлясо 
ульнесть РСФСР-нь Верховной 
Советэнь` Колмоце Сессиянть ве- 
теце ды котоце заседаниянзо. 

Валске Сессиянть чинь порядо- 
конзо васенце вопросонть коряс 
заключительной вал марто высту- 
пил РСФСР-нь Финанстнэнь на- 
родной комиссарось Сафронов 
ялгась, кона тешкстызе, што до- 
кладонть коряс прениятнесэ де- 
путатнэ ве мельсэ подтвердили 
1940 иентень РСФСР-нь государ- 
ственной бюджетэнь проектэнть 
полной соответствиянзо Россий- 
ской Федерациянь народной хо- 
зяйстванть ды культуранть седе 
тов развитияст интерестнэнень. 

Сафронов ялгась пачтясь, што 
РСФСР-нь Народной Комиссарт- 
нэнь Советэсь, ознакомившись 
Бюджетной Комиссиянть предло- 
жениянзо марто, мукшносы воз- 
можнойкс явомс дополнительной 
ассигнованият народной хозяй- 
стванть ды социально-культурной 
мероприятиятнень финансирова- 
ниявтень. 

Докладчикесь яволявтсь истя 
жо, што депутатнэнь пожеланияст 
коряс теезь, республикань пра- 
вительствась мукшносы возмож- 
нойкс явомс районной центрат- 
нень благоустройствас дополни- 


тельной средстват. 

Чинь порядоконь васенце вопро- 
сонть коряс содокладчикенть Вла- 
сов депутатонть заключительной 
валдонзо мейле, Сессиясь едино: 
гласна кемекстызе 1940 иентень 
РСФСР-нь государственной бюд- 
жетэнть доходтнэнь коряс 25 мил- 
лиард 453 миллион 260 тыща цел- 
ковоень суммасо ды расходтнэнь 
коряс—25 миллиард 438 миллион 
955 тыща целковоень суммасо, 
расходтнэнь лангсо доходтнэнь 
превышения марто 14 миллион 
305 тыща целковоень суммасо. 
Единогласна примави истя жо За- 
конось 1940 иентень Российской 
Советской ‘Федеративной Соци- 
алистической Республиканть госу- 
дарственной бюджеттэнзэ. Сесси- 
ясь кемекстызе 1939 иенть кис 
РСФСР-нь государственной бюд- 
жетэнть топавтомадо отчетонть 
доходтнэнь коряс 25 миллиард 
262,5 миллион целковоень сум- 
масо ды расходтнэнь коряс—27 
миллиард 776,4 миллион целково- 
ень суммасо, расходтнэнь лангсо 
доходтнэнь превышения марто 
486,1 миллион целковоень суммасо. 

Теде мейле `° Сессиясь ушодсь 
чинь порядоконь омбоце вопро- 
сонть толковамо. Автономной 
Советской Социалистической Рес- 
публикатнень Конституцияст ке- 
мекстамодо доклад марто высту- 


пил РСФСР-нь Верховной Совет ^^ 


тэнь законодательной предположе- 
ниятнень комиссиянть председате- 
лесь Голяков депутатось. 

Докладчикесь пачтясь, што 
Автономной Республикатнень Кон- 
ституциятне, конатнень примизь 
АССР -тнэнь Советнэнь чрезвы- 
чайной с‘ездтвэ, разработант 
СССР-нь Конституциянть ды 
РСФСР-нь Конституциянть осно- 
васо ды сынст марто полной со- 
ответствиясо ды эрьва Автоном- 
ной республиканть особенностен- 
зэ учетонть марто. 

Главатнень ды статьятнень 
коряс Автономной Советской Со- 
циалистической Республикатнень 
Конституцияст подробнойстэ евт- 
незь, Голяков ялгась РСФСР-нь 
Верховной Советэнь законода- 
тельной предположениятнень ко- 
миссиянть пельде предлагает ке- 
мекстамс Российской Федераци- 
янь Автономной Советской Соци- 
алистической Республикатнень 
Конституцияст. Депутатнэ Дин- 
мухаметов, Андреева, Фаттахов, 
Чембулатов, Ветошкин, Кавале- 
ров эсь выступлениясост евтнесть 
автономной республикатнень рас- 
цветэст яркой примерт. Чувашской 
АССР.сэ, примеркс, конань тер- 
риториясонзо революциядо икеле 
арасель вейкеяк покш промыш- 
ленной предприятия, сталинской 
пятилеткатнень иетнестэ строязь 
передовой техникасо оснащенной 
промышленной гигантт, кода эк: 
страктной, фосфоритной, вагоно- 
ремонтной заводт, освоен фосфо- 
ритэнть, сланецтнэнь ды торфонть 
добовамось, Дремучей виртнень 
ды болотатнень таркасо кассть 
од робочей поселкат ды ошт, Ка- 
занской губерниянть икеле уль- 
несь весемезэ ансяк 16 процент 
грамотной населениязо. Ней Та- 
тарской АССР-сь—сплошной гра- 
мотностень республика. 

Меельсь шкастонть ульнесть 
военнослужащейтнень исчезнове- 
ниянь зярыя случайть советской 
гарнизонтнэстэ, конат, взаимопо- 
мощеде советско-литовской дого- 
‘воронть марто соответствиясо, 
аштить Литовской республиканть 
территориясо. НКИД-нть распоря- 
жениясо уликс даннойтне невтить, 
што неть „исчезновениятнень“ 
организовизь кой-кона ломатне, 
конат пользуются Литовской 
`правительствань органтнэнь по- 
кровительствасост. 

Истя, Н-ской танковой брига- 
дань якстереармеецэсь-шоферэсь 
Шмавгонец емась частьстэ те иень 
маень 18-це чистэ ды велявтсь 
`мекев маень 26-це чистэ. Шмав- 
гонец доложил командованиянтень, 
што маень 18-це чистэ сонзэ кун- 
‘дызь ды ветизь неизвестной ку- 
дос, косо озавтокшнызь подвалс 
ды аштесь сисем чить. Зярыя 
чинь перть Шмавгонец эзь полу- 
чакшно а пища, а ведь. Похити- 
тельтне насилиясо ды ледемань 
угрозасо снартнесть получамс сон- 
зэ пельде сведеният танковой 
бригаданть состояниядонзо ды 
сонзэ вооружениядонзо. Маень 
25-це чинть каршо вестэнть Шмав- 
гонец сюлмсезь сельмензэ марто 
ульнесь ускозь ош ушов ды тозо 
нолдазь. 

Секе жо танковой бригадань 
якстереармеецэсь-шоферэсь Писа- 
рев емась маень 24-це чистэ ды 
велявтсь маень 27-це чистэ. “ Пи: 
сарев евтнесь, што маень 24-це 
чистэ чокшне, зярдо сон’ ульнесь 
бригадань грузовой машинатнень 
парксонть, (паркось ашти литов“ 
ской пехотной полконь помеще- 
ниятнень марто вейке кардайсэ), 
сонзэ лангс каявсть 6 ломать. На- 
падавшейтне потомдызь сонзэ 
кургонзо, оршавсть прязонзо ме- 
шок, ветизь неизвестной направ- 
лениясо ды озавтызь подвалс, ко- 
со сон ведтеме ды пищавтомо 
аштесь колмо чить. Похитительт- 
не насилиянь применения вельде 
допрашивали Писаревень танко- 
вой бригаданть состояниядонзо, 
сехте пек интересовались сеньсэ, 
ков сон должен туемс. Писарев: 

нень удалась оргодемс водосточ- 
ной трубань люкканть. 

Кавонест якстереармеецтнэнь 
Шмавгонецэнь ды Писаревень ви- 
дэст—исключительна муцявозь ды 
тощамозь, кона корты стака ли- 
шениятнеде, конатнень сынест 
савсь печтямс, 


Теде башка, ульнесь истямо 
случай младшей командирэнть 
Бутаевень марто, кона емась воин- 
ской частьстэ те иень февральстэ. 
Бутаевень вешнемадо советской 
командованиянть требованиянзо 
лангс ответэкс Вильносо литов: 
ской властне пачтясть истя, што 
маень 12-це чистэ Бутаев сонзэ 
лоткавтомань снартоманть. пинг- 
стэ маштызе эсь прянзо. · Тень 
пивгстэ литовской властне пач- 
тясть, што куломась теевсь куркс 
ледеманть эйстэ, сестэ кода те- 
ланть ванкшноманзо пингстэ 
лиссь лангс, што ранась ульнесь 
седеенть маласо. Противоречи- 
войкс ульсть литовской офици- 
альной ломатнень зярыя лия яво- 
лявтомасткак. 


Ульнесть еще Литвасо советской 
военнослужащейтнень исчезнове- 
ниянь кавто случайть. 


Те иень маень 25-це чистэ Инос- 
транной Тевтнень Народной Ко- 
миссарось Молотов ялгась тейсь 
Московсо Литовской Республи- 
кань посланникенть Наткевичиус 
господинэнть вельде заявления 
Советской правительстванть пель- 
де Литвань правительствантень, 
конаньсэ невтсь, што СССР-нь 
правительствась литовской органт- 
вэнь истямо поведенияст лови 
провокационнойкс Советской Сою- 
зонтень отношениясонть ды чре- 
ватойкс стака последствиятнесэ. 
Советской правительствась потре- 
бовал Литвань правительстванть 
пельде нейке жо примамс мерат 
неть провокационной действият- 
нень лоткавтомантень ды емазь 
Советской военнослужащейтнень 
вешнемантень. Советской прави- 
тельствась кеми, што Литовской 
правительствась теи сонзэ пред- 
ложениятнень коряс ды а кармавт- 
сы сонзэ лия мероприятиятненень. 


Культурнасто оймсить 


Прядовсь тонавтнема иесь. Эрь- | никтнеде евтнемат. 


ва чистэ Косогор велень непол- 
ной средней школань якстере уго- 
локс пурнавкшныть пионертнэ. 
Тесэ тенст старшей пионервожа- 
тоесь Марескин ялгась ловнокш- 
ны „Пионерская правда“ газетанть, 
интересной журналт ды погранич- 


Ламот пионертнэ эйстэ морыть 
балалайкасо, гитарасо. Лиятне жо 
налксить шашкасо ды шахматсо. 
Организованнойстэ якить вирев 
ды лей лангов. 

Н. Рогачев. 

Б.-Березниковской район. 


СНИМКАСОНТЬ: Тбилисской аэроклубень назальникесь Пруидзе ялгась (вить 


ен о) аэроклубонь учлетнэнень максы задания. 


ані 


КИЯВА - 
= 09 


Примерной продавец- 
комсомолец 


Иван Азоркин еще совсем од. 
Сонензэ ансяк 20 иеть. Но сон уш 
кавто иеть роботы раймагонь про- 
давецэкс. Роботасонзо весе кол- 
хозниктне ды потребительтне кад- 
новить довольнойкс. Сон пек Ке 
ливой потребительтнень марто. 

Азоркин ялгась соревнуется хо- 
зяйственной отделэнь продаве- 
пэнть Никифоров ялганть марто. 
Производственной планонзо свал 
топавтнесы сядо проценттэ ламос. 
Тунда видема шкастонть сон а 
весть якась товаронь миеме пак- 
сяв. 

Азоркин ялгась прок примерной 
производственник ды активной об- 
щественника умок примазь комсо- 
молс. Но тень лангс апак вано 
комсомолецтнэ сонзэ ве мельсэ 
кочкизь комсомольской организа- 
циянь секретарекс. Азоркин ком: 
сомолецтнэнь доверияст оправды- 
вает честь марто. Организациясь 
районсонть ловови сехте передо- 
войкс, 

Ней Азоркин ялгась упорна то- 
навтни партиянть историянзо. 

Я. Зубарев. 


Кочкуровской р-н, 


62 (1214) № 


Бо; 


Казымской культбазань больницасонть 
(Омской, область, Остяко-Вогульской ок- 


руг) роботыть медицинской сестрань курст. 
Курстнэсэ тонавтнить местной нвацио- 
нальностень од тейтерь. 

СНИМКАСОНТЬ: курссо/тонавтницясь— 
Ольга Сумкина комсомолкась. 


ТРАКТОРИСТКАТНЕ ТУНДА ВИДЕМАСОНТЬ 


Мелят апрель 
ВЛКСМ-нь ЦК-сь СССР-нь Нар- 
комземесь ды Наркомсовхозось 
тейсть постановления производ- 
ствасто апак туе 100 тыща ават- 
нень трактористкакс анокстамо- 
донть. Те важнейшей решениянть 
од ломатне топавтыть покш мельс 
паро марто. 

Комсомолонь Дубенской райко- 
мось анокстась 25 трактористка. 
Сынст ютксо ламотне отвечасть 
испытаниятнесэ отлична ды парсте. 

Дубенской МТС-сь анокстась 
производствасто апак туе 10 трак- 
тористкат, конатнень ютксо трак- 
торсо роботыть ансяк 4 ломать. 

Комсомолкась Жаркова ялгась 
колесной тракторсо роботамсто 
4,5 гектарт норманзо таркас эрь- 
ва сменастонть соки 5-6 · гектарт. 
Видемасонтькак сон невти социа- 
листической трудонь образецт: 
15 гектар норманзо таркас види 
18—20 гектар. 

Жаркова ялгась корты: 


Ыраницянь 


обе 


— Мон икеле роботынь учи- 
тельницакс, но монь заинтересо- 
вал тракторось, конань мон ней 
содаса, аравтынь икелен задача, 
штобу тонавтнемс автомашинанть 
ды комбайнанть, улемс социалис- 
тической земледелиянь инжене- 
рэкс, мон пачкодян тень эйскак. 

Трактористкась - комсомолкась 
Кириллова ялгась роботы колес- 
ной тракторсо, норманзо топавты 
112—131 процентс. 


=——- 


Неть кавто ялгатне (Жаркова 
ды Кириллова) парсте содасызь 
тракторонть, вечксызь :эсест те- 
венть, ванстыть ламо горючей. 


Парсте роботыть трактористкат- 
не-комсомолкатне Карпунькина 
ды Бутягина ялгатне, конат то- 
павтыть эсест норматнень 120—125 
процентс. 


Весемест тракторной парксонть 
ней роботыть 6 тейтёрь-ават. 


М. Костин. 


томбало 


Западной Европасо войнась 


Северной Франциясо боевой 
действиятне маень 31-це чинть 


ронительной позициятнень кемек- 
стамонть лангс. Те цельсэнть 


перть мольсть сехте пек Дюнкер- | французской армиясь тейнесь зя- 


кень районсонть. Тесэ ушодовсть 
пек виев бойть. Союзниктнень 
виест неень шкастонть нолдазь 
сенень, штобу прикрыть англо- 
французской войскатнень отступ- 
ленияст. Союзниктнень командо- 
ваниясь ертынзе тей эсензэ вой- 
скань сехте вадря частнень. 

Бойтнень главной районокс ашти 
Фюрн—Берг фронтось, косо герман- 
ской частне снартнить эцемс Дюн- 
керкской укрепленной райононь 
оборонань линиянть трокс. Теке 
марто ве шкасто германской войс- 
катне наступают Дюнкеркенть 
лангс юг ендо. 

Союзной командованиянть покш 
усилиянзо неень шҝастонть нол: 
дазь Сомма ды Эн лейтнева обо- 


рыя вылазкат, штобу ванькскав- 
томс Сомма леень береконть гер- 
манской частнень эйстэ. Француз- 
ской войскатнень сехте покш вы- 
лазкаст ульнесь теезь маень 31-це 
чистэ Абвилень .районсонть, косо, 
французской даннойтнень коряс, 
сынест удалась ютамс Сомма леень 
вить береконтень ды саемс Аб- 
виль ошонтень подступтнень. 
Нарвикень районсонть союзни- 
кень войскатне кирдить эсь кедь- 
сэст ошовть ды атаковить гер- 
манской частнень Фуаскенть эй- 
стэ север ено. Германской войскат- 


не шаштыть Тронхейменть эйстә · 


север енов сень туртов, штобу 
лездамс эсест частненень Нарви- 
кень районсонть. (ТАСС). 


ЧУНЦИНЭНТЬ БОМБАРДИРОВКАСЬ 


Маень 30-це чистэ японской са- | 


шкастонть маштозь `Китаень круп- 


молетнэ таго ливтнесть Чунци-| нейшей экономистэсь профессо- 


нэнть велькска ды бомбардировизь | рось Сунь Хан Пин 
ошонь окрестностнень. Воздушной | студентт. 


тревогась мольсь 5 част. 
Маень 27-це чистэ Фуданьской 
университетэнть бомбардировкань 


ды зярыя 
(ТАСС). 


Ответ. редакторонь заместителесь 
А, ТАРАСОВ. 

